餘髪
作者：柯芝
朝代：宋

paragraphs: 餘髪蕭蕭白垂領，十年守拙門庭冷。
來頻沙鳥頗相識，起晚鄰鷄已三請。
形骸拄樹豈復好，心緒如蓬不能整。
平生幾緉空馺𩣯，老去一杯先酩酊。
俗言祇虞方鑿迕，人事但愜幽居屏。
賦形不必盡芻狗，處坎何堪共蛙黽。
若爲苴履曾足芥，幸不柳衫真欲癭。
一聲樵響何處來，獨立看雲發深省。